als_Latn dik_Latn sag_Latn
Progresi i Keidi Bares te Atletiko e Madridit po rritet me hapa gjigantë. Ish-kapiteni i Kombëtares sonë U-17 është stërvitur për herë të parë dje me skuadrën e të rriturve, duke u vënë në urdhrat e trajnerit Simeone. Talenti shqiptar që bën pjesë tashmë në përfaqësuesen U-19 të Shqipërisë ka postuar në profilin e tij zyrtar në “facebook” një foto me kapitenit e skuadrës Gabi duke shkruar: “Me kapitenin në ditën e parë të stërvitjes me Atletikon”. Bare u bë pjesë e skuadrës së të rinjve të Atletikos së Madridit vitin e kaluar, ku kaloi me sukses të gjitha provat. Talenti i tij është dalluar nga trajnerët spanjollë dhe e kanë “rekrutuar” në skuadrën e tyre. Por pas paraqitjeve mjaft të mira në kampionatin e të rinjve në Spanjë, Bare ka marrë ftesën edhe nga Diego Simeone për t’u bërë pjesë e stërvitjes në ekipin e madh të Atletikos. Një sukses ky për lojtarin shqiptar, i cili duket se do të ketë një karrierë të ndritur në të ardhmen.
Keidi Bare zhvillon stërvitjen e parë me Atletikon0
Share.
als_Latn als_Latn eng_Latn